sukhrobnurali/uzbek-legal-corpus huggingface dataset:
OʻZBEKISTON RESPUBLIKASI AYRIM QOHUN HUJJATLARI BAʼZI NORMALARINING AMAL QILIShINI VAQTINChA TOʻXTATIB TURISh TOʻGʻRISIDA
(law, 2007-07-23)

1-modda. Oʻzbekiston Respublikasining 2002-yil 12-dekabrda qabul qilingan “Oʻzbekiston Respublikasi Oliy Majlisining Qonunchilik palatasi toʻgʻrisida”gi 434-II-sonli Konstitutsiyaviy Qonuni (Oʻzbekiston Respublikasi Oliy Majlisining Axborotnomasi, 2002-yil, № 12, 215-modda; 2003-yil, № 5, 67-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 4, 163-modda) 15-moddasi ikkinchi va toʻrtinchi qismlarining, shuningdek Oʻzbekiston Respublikasining 2003-yil 29-avgustda qabul qilingan “Oʻzbekiston Respublikasi Oliy Majlisi Qonunchilik palatasining Reglamenti toʻgʻrisida”gi 522-II-sonli Qonuni (Oʻzbekiston Respublikasi Oliy Majlisining Axborotnomasi, 2003-yil, № 9-10, 136-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 4, 163-modda) 7-moddasining ikkinchi qismi va 9-moddasining oltinchi qismidagi Oʻzbekiston Respublikasi Oliy Majlisining Qonunchilik palatasi Spikeri oʻrinbosarlariga taalluqli normalarning amal qilishi 2008-yil 1-yanvargacha toʻxtatib turilsin. 2-modda. Ushbu Qonun rasmiy eʼlon kilingan kundan eʼtiboran kuchga kiradi.
XALQARO SHARTNOMANI TASDIQLASH TOʻGʻRISIDA
(resolution, 2007-07-23)

1. Oʻzbekiston Respublikasi Hukumati hamda Ukraina Vazirlar Mahkamasi oʻrtasida 2007-yil 26-aprelda Toshkent shahrida imzolangan favqulodda vaziyatlarning oldini olish va ularning oqibatlarini bartaraf etish sohasida hamkorlik qilish haqidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
2007 — 2010-yillarda xususiylashtirish jarayonlarini yanada chuqurlashtirish va xorijiy investitsiyalarni faol jalb qilish chora-tadbirlari toʻgʻrisida
(resolution, 2021-04-30)

Muhim strategik tarmoqlar korxonalarining ustav jamgʻarmalarida davlat ulushini keskin kamaytirish, mamlakat iqtisodiyotini rivojlantirishda xususiy mulkchilikning rolini oshirish, shuningdek, ishlab chiqarishni modernizatsiya qilish, texnik va texnologik qayta jihozlash uchun toʻgʻridan toʻgʻri xorijiy investitsiyalarni keng jalb qilish, shu asosda sifatli, raqobatbardosh va eksportbop mahsulot ishlab chiqarishni koʻpaytirishni taʼminlash maqsadida: 2. Oʻzbekiston Respublikasi Prezidentining 2007-yil 20-iyuldagi “Iqtisodiyotning strategik tarmoqlari korxonalarini xususiylashtirish jarayonlarini chuqurlashtirishga doir qoʻshimcha chora-tadbirlar toʻgʻrisida”gi PF-3897-sonli Farmoniga muvofiq berilgan “oltin aksiya”ni joriy etish boʻyicha huquqni paxtani qayta ishlash sanoatining xususiylashtiriladigan korxonalariga, “Toshkent traktor zavodi” OAJga nisbatan qoʻllash maqsadga muvofiq deb hisoblansin. Oʻzbekiston Respublikasi Davlat mulki qoʻmitasi ushbu qarorning 2-ilovasiga kiritilgan korxonalarni xususiylashtirishda aksiyadorlik jamiyatlarini (“oltin aksiya”) boshqarishda davlatning ishtirok etishiga oid maxsus huquqni qoʻllash maqsadga muvofiqligi toʻgʻrisidagi takliflarni oʻrnatilgan tartibda Vazirlar Mahkamasiga kiritsin 4. Davlat aktivlarini investitsiya kiritish majburiyatlari bilan sotishda investorlar tomonidan chet el valyutasidagi pul mablagʻlari shaklida kiritiladigan investitsiyalari korxonalarning alohida hisobvaragʻiga oʻtkazilishini koʻzda tutuvchi tartib joriy etilsin. Bunda investitsiya majburiyatlari sifatida kiritiladigan mablagʻ va mulk foyda, obodonlashtirish va ijtimoiy infratuzilmani rivojlantirish hamda qoʻshilgan qiymat soliqlariga tortilmaydi, shuningdek, investitsiya davri mobaynida tuziladigan oldi-sotdi shartnomasiga muvofiq korxonaning oldingi qarzini qoplash hisob raqamiga majburiy tarzda undirib olinmaydi. 7. Oʻzbekiston Respublikasi Davlat mulki qoʻmitasi Adliya vazirligi va boshqa manfaatdor vazirlik hamda idoralar bilan birgalikda bir oy muddatda qonunchilikka mazkur qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 8. Oʻzbekiston Respublikasi Prezidentining 2006-yil 10-iyuldagi “2006—2008-yillarda davlat tasarrufidan chiqarish va xususiylashtirish jarayonlarini chuqurlashtirish toʻgʻrisida”gi PQ-407-sonli qarorining 1, 2 va 3-ilovalari oʻz kuchini yoʻqotgan deb hisoblansin. 9. Mazkur qaror ijrosini nazorat qilish Oʻzbekiston Respublikasi Bosh vaziri Sh. Mirziyoyev zimmasiga yuklansin.
IQTISODIYOTNING STRATEGIK TARMOQLARI KORXONALARINI XUSUSIYLAShTIRISh JARAYoNLARINI ChUQURLAShTIRIShGA DOIR QOʻShIMChA ChORA-TADBIRLAR TOʻGʻRISIDA
(decree, 2021-12-30)

Ochiq savdolarda xususiy mulk etib sotiladigan korxonalar va obyektlar roʻyxatini kengaytirish, bunda xalqaro amaliyotda qabul qilingan normalarga rioya etish maqsadida: 1. 2007-yilning 1-avgustidan boshlab mamlakat iqtisodiyoti uchun ustuvor ahamiyatga ega boʻlgan strategik tarmoqlarning xususiylashtiriladigan ayrim aksiyadorlik jamiyatlarini boshqarishda davlat ishtirokining maxsus cheklangan huquqi (keyingi oʻrinlarda — “oltin aksiya”) joriy etilsin. 2. Belgilansinki: xususiylashtiriladigan ayrim aksiyadorlik jamiyatlarini boshqarishda davlat ishtirokining maxsus huquqi (“oltin aksiya”) har bir alohida holatda strategik ahamiyatga ega boʻlgan hamda respublikaning iqtisodiy manfaatlarini himoya qilishni taʼminlaydigan davlat korxonalarini xususiylashtirish yoki aksiyadorlik jamiyatlarining davlat aksiya paketlarini xususiy mulk etib sotishda Oʻzbekiston Respublikasi Hukumatining qaroriga asosan joriy etiladi; “oltin aksiya” ustav kapitalida davlat ulushi boʻlmagan yoki bu ulush 25 foizdan oshmaydigan aksiyadorlik jamiyatlarida joriy etilishi mumkin; “oltin aksiya” qiymatga ega emas, birovning ixtiyoriga oʻtkazilmaydi va garovga topshirilmaydi, ustav fondi miqdorini belgilashda va dividendlarni qoʻshishda hisobga olinmaydi; aksiyadorlik jamiyatlarida “oltin aksiya”ni joriy etishda belgilangan tartibda davlat vakillari tayinlanadi, ular aksiyadorlik jamiyatining kuzatuv kengashi tarkibiga kiradi va aksiyadorlarning umumiy yigʻilishlarida qatnashishlari shart. 3. Belgilab qoʻyilsinki, “oltin aksiya”ga egalik qilish Oʻzbekiston Respublikasi Hukumati tomonidan vakil qilingan organ (Oʻzbekiston Respublikasi Davlat raqobat qoʻmitasi)ga, zarur hollarda aksiyadorlik jamiyatlari boshqaruv organlarining quyidagi qarorlariga “veto” qoʻyish huquqini beradi: aksiyadorlik jamiyatining ustaviga oʻzgartish va qoʻshimchalar kiritish toʻgʻrisida yoki aksiyadorlik jamiyatining ustavini yangi tahrirda tasdiqlash haqida; aksiyadorlik jamiyatining ustav fondi miqdorini oʻzgartirish toʻgʻrisida; aksiyadorlik jamiyatining asosiy faoliyat yoʻnalishlarini oʻzgartirish haqida; aksiyadorlik jamiyati tomonidan yirik bitimlar va zamirida manfaatdorlik yotgan bitimlar tuzish toʻgʻrisida; aksiyadorlik jamiyatining boshqa xoʻjalik jamiyatlarida qatnashuvi haqida; aksiyadorlik jamiyatini qayta tashkil etish yoki tugatish, tugatish boʻyicha komissiya tayinlash toʻgʻrisida hamda oraliq va uzil-kesil tugatish balanslari toʻgʻrisida. 4. Oʻzbekiston Respublikasi Vazirlar Mahkamasi oʻn kun muddatda davlat tomonidan aksiyadorlik jamiyatini boshqarishda ishtirok etish maxsus huquqi (“oltin aksiya”)dan foydalanish toʻgʻrisidagi nizomni tasdiqlasin. 5. Oʻzbekiston Respublikasi Davlat mulki qoʻmitasi Adliya vazirligi bilan birgalikda bir oy muddatda qonun hujjatlariga ushbu Farmondan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 6. Mazkur Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh HAQIDA (OʻZBEKISTON RESPUBLIKASI PREZIDENTINING “YER QAʼRI UChASTKALARIDAN FOYDALANISh HUQUQI UChUN LITSENZIYALAR BERISh TARTIBINI TAKOMILLAShTIRISh ChORA-TADBIRLARI TOʻGʻRISIDA” 2007-YIL 7-IYUNDAGI PQ-649-SON QARORI)
(resolution, 2021-02-22)

Oʻzbekiston Respublikasi Prezidentining “Yer qaʼri uchastkalaridan foydalanish huquqi uchun litsenziyalar berish tartibini takomillashtirish chora-tadbirlari toʻgʻrisida” 2007-yil 7-iyundagi PQ-649-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Q.S. Sanaqulov zimmasiga yuklansin.
AUDITOR MALAKA SERTIFIKATINI BERISh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(order, 2019-03-23)

Oʻzbekiston Respublikasining “Auditorlik faoliyati toʻgʻrisida”gi Qonuniga asosan, Oʻzbekiston Respublikasi Prezidentining “Auditorlik tashkilotlari faoliyatini yanada takomillashtirish va ularning koʻrsatayotgan xizmatlari sifati uchun javobgarligini oshirish toʻgʻrisida” 2007-yil 4-apreldagi PQ-615-son qaroriga (Oʻzbekiston Respublikasi qonun hujjatlari toʻplami, 2007-y., 15-son, 155-modda) va Oʻzbekiston Respublikasi Vazirlar Mahkamasining 1992-yil 23-noyabrdagi 553-son qarori bilan tasdiqlangan “Oʻzbekiston Respublikasi Moliya vazirligi toʻgʻrisida”gi Nizomga muvofiq buyuraman: 1. Oʻzbekiston Respublikasi Moliya vazirining 2000-yil 25-sentabrdagi 68-son buyrugʻi bilan tasdiqlangan “Auditor malaka sertifikatini berish tartibi toʻgʻrisida”gi Nizomga (2000-yil 13-oktabr, roʻyxat raqami 977 — Meʼyoriy hujjatlar axborotnomasi, 2000-y., 19-son) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
YuRIDIK ShAXSLARNING DAROMADI (FOYDASI)GA SOLINADIGAN SOLIQNI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi, Oʻzbekiston Respublikasi Prezidentining 2007-yil 18-maydagi “Yosh oilalarni moddiy va maʼnaviy qoʻllab-quvvatlashga doir qoʻshimcha chora-tadbirlar toʻgʻrisida”gi PF-3878-son farmoniga (Oʻzbekiston Respublikasi qonun hujjatlari toʻplami, 2007-y., 19-20-son, 192-modda) va Oʻzbekiston Respublikasi Prezidentining 2006-yil 27-sentabrdagi “Qimmatli qogʻozlar bozorini yanada rivojlantirish chora-tadbirlari toʻgʻrisida”gi PQ-475-son qaroriga (Oʻzbekiston Respublikasi qonun hujjatlari toʻplami, 2006-y., 39-son, 387-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 14-yanvardagi 15, 2002-12-son qarori bilan tasdiqlangan Yuridik shaxslarning daromadi (foydasi)ga solinadigan soliqni hisoblab chiqarish va budjetga toʻlash tartibi toʻgʻrisidagi yoʻriqnomaga (2002-yil 13-mart, roʻyxat raqami 1109 — Meʼyoriy hujjatlar axborotnomasi, 2002-y., 5, 11-12, 19-son; 2003-y., 4-son; Oʻzbekiston Respublikasi qonun hujjatlari toʻplami, 2004-y., 10-son, 122-modda; 2005-y., 5-6-son, 45-modda; 2006-y., 18-son, 153-modda; 2007-y., 13-son, 122-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
YAGONA SOLIQ TOʻLOVINI HISOBLAB ChIQARISh VA TOʻLASh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2007-yil 14-martdagi “Ishlab chiqarishni modernizatsiyalash, texnik va texnologik qayta jihozlashni ragʻbatlantirishga oid qoʻshimcha chora-tadbirlar toʻgʻrisida”gi PF-3860-son (Oʻzbekiston Respublikasi qonun hujjatlari toʻplami, 2007-y., 11-son, 96-modda) va 2007-yil 18-maydagi “Yosh oilalarni moddiy va maʼnaviy qoʻllab-quvvatlashga doir qoʻshimcha chora-tadbirlar toʻgʻrisida”gi PF-3878-son farmonlariga (Oʻzbekiston Respublikasi qonun hujjatlari toʻplami, 2007-y., 19-20-son, 192-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2007-yil 28-fevraldagi 26, 2007-22-son qarori bilan tasdiqlangan Yagona soliq toʻlovini hisoblab chiqarish va toʻlash tartibi toʻgʻrisidagi nizomga (2007-yil 28-mart, roʻyxat raqami 1667 — Oʻzbekiston Respublikasi qonun hujjatlari toʻplami, 2007-y., 13-son, 127-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi. 1. VIII bob quyidagi mazmundagi 301-band bilan toʻldirilsin: “301. Ushbu Nizomning 29 va 30-bandlariga muvofiq hisoblab chiqarilgan soliq solish bazasi quyidagilarga kamaytiriladi: a) ishlab chiqarish mikrofirmalari va kichik korxonalari uchun — besh yil davomida xarid qilingan yangi texnologik jihozlar qiymatiga, ammo soliq solinadigan bazaning 25 foizidan koʻp boʻlmagan miqdorda; b) yosh oilalar toifasiga kiruvchi xodimlarga ipoteka kreditlari badallari toʻlashga va (yoki) mulk sifatida uy-joy sotib olishga tekinga berilgan mablagʻlar summasiga, ammo soliq solinadigan bazaning 10 foizidan oshmagan miqdorda. Soliq solish bazasini kamaytirishga asos boʻlib quyidagilar hisoblanadi: shaxsiy uy-joy yoki koʻp qavatli uyda xonadon qurish, taʼmirlash va sotib olish uchun ipoteka kreditini olishga tijorat banki yoki boshqa kredit tashkiloti va yosh oilalar toifasiga kiruvchi xodim tomonidan tuzilgan shartnoma nusxasi; yosh oilalar toifasiga kiruvchi xodimlarga ipoteka kreditlari badallarini toʻlashga va (yoki) mulk sifatida uy-joy sotib olishga tekin berish toʻgʻrisidagi yuridik shaxs — ish beruvchi rahbarining buyrugʻi. Ushbu bandning “a” va “b” kichik bandida koʻrsatilgan mablagʻlar hisobiga soliq solish bazasini kamaytiradigan summa asosiy faoliyat turi boʻyicha soliq solish bazasini kamaytiruvchi butun korxona boʻyicha (barcha faoliyat turlari boʻyicha) soliq solish bazasidan kelib chiqib aniqlanadi. 2. 4, 5-sonli ilovalarning 04-varagʻi 180-satridagi “(150-satr x 5%)” soʻzlari “(140-satr – 150-satr) x 5%)” soʻzlari bilan almashtirilsin.
NORMATIV-HUQUQIY HUJJATNI DAVLAT REESTRIDAN ChIQARISh TOʻGʻRISIDA
(order, 2007-07-18)

Oʻzbekiston Respublikasi Vazirlar Mahkamasining “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida” 1997-yil 9-oktabrdagi 469-son qaroriga asosan hamda “Oʻzdonmahsulot” davlat-aksiyadorlik korporatsiyasining 2003-yil 20-oktabrdagi 32-son buyrugʻini inobatga olgan holda, buyuraman: 1. Oʻzbekiston Respublikasi Adliya vazirligi tomonidan 1995-yil 22-noyabrda 192-son bilan davlat roʻyxatidan oʻtkazilgan, “Oʻzdonmahsulot” davlat aksiyadorlik korporatsiyasi tomonidan 1995-yil 9-noyabrda 117-son bilan tasdiqlangan “Yuridik va jismoniy shaxslarga non va non mahsulotlarini pishirish uchun ruxsatnoma berish tartibi” Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilsin va bu haqda mazkur Davlat reyestriga tegishli yozuv kiritilsin. 2. “Oʻzdonmahsulot” davlat aksiyadorlik kompaniyasi mazkur hujjatning Davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (S. Sattarov) ushbu normativ-huquqiy hujjatni Davlat reyestridan chiqarilganligini barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (A. Inanbabayev) ushbu normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning ijrosini nazorat qilish vazir oʻrinbosari E. Kanyazov zimmasiga yuklansin.
OʻZBEKISTON RESPUBLIKASI OLIY MAJLISINING 2001 YIL 12 MAYDA QABUL QILINGAN “AMALGA OShIRILIShI UChUN LITSENZIYALAR TALAB QILINADIGAN FAOLIYAT TURLARINING ROʻYXATI TOʻGʻRISIDA”GI 222-II-SONLI QARORINING 1-ILOVASIGA OʻZGARTISh VA QOʻShIMChALAR KIRITISh HAQIDA
(law, 2021-07-15)

1-modda. Oʻzbekiston Respublikasi Oliy Majlisining 2001-yil 12-mayda qabul qilingan “Amalga oshirilishi uchun litsenziyalar talab qilinadigan faoliyat turlarining roʻyxati toʻgʻrisida”gi 222-II-sonli Qarorining (Oʻzbekiston Respublikasi Oliy Majlisining Axborotnomasi, 2002-yil, № 6-7, 105-modda; 2003-yil, № 1, 8-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 4, 154-modda) 1-ilovasiga quyidagi oʻzgartish va qoʻshimchalar kiritilsin: 1) toʻqqizinchi xatboshi quyidagi tahrirda bayon etilsin: “Axborotning kriptografik himoya vositalarini loyihalashtirish, tayyorlash, ishlab chiqarish, realizatsiya qilish, taʼmirlash va ulardan foydalanish”; 2) quyidagi mazmundagi yetmish ikkinchi va yetmish uchinchi xatboshilar bilan toʻldirilsin: “Tamaki xomashyosini fermentlash va tamaki mahsulotlari ishlab chiqarish. Mikrokredit tashkilotlari faoliyati”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI TELEKOMMUNIKATSIYALAR TARMOQLARIDA TEZKOR-QIDIRUV TADBIRLARINI TAShKIL ETISh SAMARADORLIGINI OShIRISh MAQSADIDA OʻZBEKISTON RESPUBLIKASINING AYRIM QONUN HUJJATLARIGA QOʻShIMChALAR KIRITISh TOʻGʻRISIDA
(law, 2016-04-22)

2-modda. Oʻzbekiston Respublikasining 1997-yil 29-avgustda qabul qilingan “Boj tarifi toʻgʻrisida”gi 470-I-sonli Qonuni (Oʻzbekiston Respublikasi Oliy Majlisining Axborotnomasi, 1997-yil, № 9, 228-modda; 1998-yil, № 9, 181-modda; 2001-yil, № 5, 89-modda; 2003-yil, № 1, 8-modda, № 5, 67-modda; 2004-yil, № 1-2, 18-modda, № 5, 90-modda; 2005-yil, № 1, 18-modda) 33-moddasining birinchi qismi quyidagi mazmundagi xatboshi bilan toʻldirilsin: “vakolatli organning yozma tasdigʻi boʻlgan taqdirda, telekommunikatsiyalar operatorlari va tezkor-qidiruv tadbirlari tizimining texnik vositalarini sertifikatlashtirish boʻyicha maxsus organ tomonidan olinadigan tezkor-qidiruv tadbirlari tizimi texnik vositalari”. 3-modda. Ushbu Qonun rasmiy eʼlon qilingan kundan eʼtiboran kuchga kiradi.
TUGATILAYOTGAN VA SANATSIYALANAYOTGAN KORXONALAR MOL-MULKINI KIMOShDI SAVDOSIDA SOTIShNI TAShKIL QILISh TARTIBINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2007-07-12)

Oʻzbekiston Respublikasi Prezidentining 2005-yil 2-maydagi PQ–66-son qarori bilan tasdiqlangan Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi toʻgʻrisida nizomga va Oʻzbekiston Respublikasi Vazirlar Mahkamasining 2003-yil 18-apreldagi 188-sonli “Amalga oshirilayotgan iqtisodiy nochor korxonalarni tarkibiy oʻzgartirish va moliyaviy sogʻlomlashtirish samaradorligini oshirish chora-tadbirlari toʻgʻrisida”gi qaroriga muvofiq Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi qaror qiladi: Oʻzbekiston Respublikasi Davlat mulki qoʻmitasi huzuridagi Iqtisodiy nochor korxonalar ishlari qoʻmitasi tomonidan tasdiqlangan “Tugatilayotgan va sanatsiyalanayotgan korxonalar mol-mulkini kimoshdi savdosida sotishni tashkil qilish Tartibi” (1999-yil 9-iyul, roʻyxat raqami 768) oʻz kuchini yoʻqotgan deb hisoblansin.
TIJORAT BANKLARIDA LIZING OPERATSIYALARINI AMALGA OShIRISh VA ULARNING BUXGALTERIYA HISOBINI YURITISh TARTIBI TOʻGʻRISIDA NIZOMGA OʻZGARTIRISh KIRITISh HAQIDA
(resolution, 2023-02-28)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”, “Banklar va bank faoliyati toʻgʻrisida”, “Lizing toʻgʻrisida”gi qonunlari hamda Vazirlar Mahkamasining 2007-yil 18-iyundagi 123-sonli “Qishloq xoʻjaligida lizing xizmatlarini yanada kengaytirish hamda Qoraqalpogʻiston Respublikasi va Xorazm viloyati qishloq xoʻjaligi tovar ishlab chiqaruvchilarini davlat tomonidan qoʻllab-quvvatlash chora-tadbirlari toʻgʻrisida”gi qarori asosida Markaziy bank Boshqaruvi qaror qiladi: 1. “Tijorat banklarida lizing operatsiyalarini amalga oshirish va ularning buxgalteriya hisobini yuritish tartibi toʻgʻrisida nizom”ga (2006-yil 27-dekabr, roʻyxat raqami 1648 — Oʻzbekiston Respublikasi qonun hujjatlari toʻplami, 2006-y., 51-52 son, 523 modda) ilovaga muvofiq oʻzgartirish kiritilsin. 2. Ushbu qaror Oʻzbekiston Respublikasi Adliya vazirligi tomonidan roʻyxatga olingan kundan boshlab, oʻn kundan keyin kuchga kiritilsin. 16-band quyidagi tahrirda bayon etilsin: “16. Lizing shartnomasi lizing obyekti xizmat muddatining 80 foizidan kam boʻlmagan muddatga tuziladi. Bunda lizing obyektining xizmat muddati Oʻzbekiston Respublikasi Soliq kodeksining 23-moddasining toʻrtinchi qismida belgilangan asosiy vositalarning amortizatsiya normalaridan kelib chiqqan holda hisoblanadi. Qoraqalpogʻiston Respublikasi va Xorazm viloyatidagi mashina-traktor parklari va fermer xoʻjaliklariga qishloq xoʻjaligi mashinalarini lizingga berish borasidagi lizing shartnomalari 10 yilgacha boʻlgan muddatga tuziladi. Lizing shartnomasida lizing shartnomasi amal qilishi boshlangandan to tugagunga qadar lizing obyektining qiymati boʻyicha vujudga keladigan oʻzgarishlarni inobatga olib, lizing toʻlovlari summasiga taraflarning kelishuviga binoan tegishli qoʻshimcha va oʻzgartirishlar kiritish shartlari koʻzda tutilishi mumkin. Lizing oluvchilar lizing obyektini lizing shartnomasi muddati tugashidan oldin istalgan vaqtda lizing obyektining qoldiq qiymatini va hisoblangan lizing foizi toʻlovini amalga oshirgan holda lizing obyektini oʻz mulkiga olishi mumkin. Lizing obyekti qoldiq qiymati va hisoblangan foizlar toʻlovi toʻlaligicha amalga oshirilgan kundan boshlab lizing shartnomasi shartlari toʻla bajarilgan hisoblanadi”.